Direktiva Sveta 93/92/EGS

z dne 29. oktobra 1993

o vgradnji svetlobnih in svetlobno-signalnih naprav na dvo- ali trikolesna motorna vozila

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju Direktive 92/61/EGS z dne 30. junija 1992 o homologaciji dvo- ali trikolesnih motornih vozil [1],

ob upoštevanju predloga Komisije [2],

v sodelovanju z Evropskim parlamentom [3],

ob upoštevanju mnenja Ekonomsko-socialnega odbora [4],

ker morajo v vsaki državi članici svetlobne in svetlobno-signalne naprave, vgrajene na dvo- ali trikolesna motorna vozila, imeti nekatere tehnične značilnosti, določene v obveznih predpisih, ki se med državami članicami razlikujejo; ker takšne razlike ovirajo trgovanje znotraj Skupnosti;

ker se te ovire pri delovanju notranjega trga lahko odpravijo, če vse države članice sprejmejo enake zahteve namesto svojih nacionalnih predpisov;

ker je treba pripraviti usklajene zahteve za vgradnjo svetlobnih in svetlobno-signalnih naprav, da bo mogoče uporabiti homologacijski postopek, določen v Direktivi 92/61/EGS za vsako tako vozilo;

ker je zaradi lažjega dostopa do trgov držav nečlanic Skupnosti glede zadevnih dvokolesnih motociklov treba vzpostaviti enakovrednost med zahtevami te direktive in zahtevami Pravilnika št. 53 Gospodarske komisije ZN za Evropo,

SPREJEL NASLEDNJO DIREKTIVO:

Člen 1

Ta direktiva se uporablja za vgradnjo svetlobnih in svetlobno-signalnih naprav na vse tipe vozil, ki so določeni v členu 1 Direktive 92/61/EGS.

Člen 2

Postopek, po katerem poteka homologacija sestavnega dela glede vgradnje svetlobnih in svetlobno-signalnih naprav na tip dvo- ali trikolesnega motornega vozila, in pogoji za prosti pretok takih vozil so določeni v Direktivi 92/61/EGS.

Člen 3

V skladu z členom 11 Direktive 92/61/EGS se s tem prizna enakovrednost med zahtevami, določenimi v tej direktivi za dvokolesne motocikle, in zahtevami, določenimi v Pravilniku št. 53 Gospodarske komisije ZN za Evropo (E/ECE/TRANS/505-Add. 61/Amend. 1).

Organi držav članic, ki podeljujejo homologacije za sestavne dele, morajo priznavati homologacije in oznake homologacij, podeljene v skladu z zahtevami zgoraj navedenega Pravilnika št. 53 Gospodarske komisije ZN za Evropo namesto ustreznih homologacij in oznak homologacij, podeljenih v skladu s to direktivo.

Člen 4

Spremembe, potrebne za prilagoditev Prilog od I do VI tehničnemu napredku, morajo biti sprejete v skladu s postopkom, določenim v členu 13 Direktive 70/156/EGS [5]

Člen 5

Države članice, katerih nacionalna zakonodaja glede vgradnje zavornih svetilk na dvokolesne mopede predpisuje zahteve, ki so manj stroge od določb te direktive, lahko uporabljajo take zahteve še največ tri leta od datuma začetka uporabe te direktive.

Člen 6

1. Države članice sprejmejo in objavijo predpise, potrebne za uskladitev s to direktivo, najpozneje do 1. maja 1995. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Od dneva, navedenega v prvem pododstavku, države članice ne smejo več iz razlogov, povezanih z vgradnjo svetlobnih in svetlobno-signalnih naprav, prepovedati začetka uporabe vozil, ki so skladna s to direktivo.

Države članice predpise, navedene v prvem pododstavku, uporabljajo od 1. novembra 1995.

2. Države članice predložijo Komisiji besedila predpisov nacionalne zakonodaje, sprejetih na področjih, ki jih ureja ta direktiva.

Člen 7

Ta direktiva je naslovljena na države članice.

V Bruslju, 29. oktobra 1993

Za Svet

Predsednik

R. Urbain

[1] UL L 225, 10.8.1992, str. 72.

[2] UL C 93, 13.4.1992, str. 39.

[3] UL C 305, 23.11.1992, str. 115, in Sklep z dne 27. oktobra 1993 (še ni objavljen v Uradnem listu).

[4] UL C 313, 30.11.1992, str. 7.

[5] (UL L 42, 23.2.1970, str. 1), kakor je bila nazadnje spremenjena z Direktivo 92/53/EGS (UL L 225, 10.8.1992, str. 1).

--------------------------------------------------

SEZNAM PRILOG

PRILOGA I: | Pomen izrazov in splošne zahteve … | 122 |

Dodatek 1: | Površine žarometov in svetilk, referenčne osi, referenčna središča in koti geometrijske vidnosti … | 128 |

Dodatek 2: | Definicije barv žarometov in svetilk … | 129 |

PRILOGA II: | Zahteve za dvokolesne mopede … | 130 |

Dodatek 1: | Vidnost rdeče svetlobe naprej in bele svetlobe nazaj … | 138 |

Dodatek 2: | Namestitev … | 139 |

Dodatek 3: | Opisni list o vgradnji svetlobnih in svetlobno-signalnih naprav na tip dvokolesnega mopeda … | 140 |

Dodatek 4: | Certifikat o homologaciji sestavnega dela glede vgradnje svetlobnih in svetlobno-signalnih naprav na tip dvokolesnega mopeda … | 141 |

PRILOGA III: | Zahteve za trikolesne mopede in lahke kvadricikle … | 142 |

Dodatek 1: | Vidnost rdeče svetlobe naprej in bele svetlobe nazaj … | 150 |

Dodatek 2: | Namestitev … | 151 |

Dodatek 3: | Opisni list o vgradnji svetlobnih in svetlobno-signalnih naprav na tip trikolesnega mopeda … | 152 |

Dodatek 4: | Certifikat o homologaciji sestavnega dela glede vgradnje svetlobnih in svetlobno-signalnih naprav na tip trikolesnega mopeda … | 153 |

PRILOGA IV: | Zahteve za dvokolesne motocikle … | 154 |

Dodatek 1: | Vidnost rdeče svetlobe naprej in bele svetlobe nazaj … | 163 |

Dodatek 2: | Namestitev … | 164 |

Dodatek 3: | Opisni list o vgradnji svetlobnih in svetlobno-signalnih naprav na tip dvokolesnega motocikla … | 165 |

Dodatek 4: | Certifikat o homologaciji sestavnega dela glede vgradnje svetlobnih in svetlobno-signalnih naprav na tip dvokolesnega motocikla … | 166 |

PRILOGA V: | Zahteve za motocikle s stransko prikolico … | 167 |

Dodatek 1: | Vidnost rdeče svetlobe naprej in bele svetlobe nazaj … | 176 |

Dodatek 2: | Namestitev … | 177 |

Dodatek 3: | Opisni list o vgradnji svetlobnih in svetlobno-signalnih naprav na tip motocikla s stransko prikolico … | 178 |

Dodatek 4: | Certifikat o homologaciji sestavnega dela glede vgradnje svetlobnih in svetlobno-signalnih naprav na tip motocikla s stransko prikolico … | 179 |

PRILOGA VI: | Zahteve za tricikle … | 180 |

Dodatek 1: | Vidnost rdeče svetlobe naprej in bele svetlobe nazaj … | 190 |

Dodatek 2: | Namestitev … | 191 |

Dodatek 3: | Opisni list o vgradnji svetlobnih in svetlobno-signalnih naprav na tip tricikla … | 192 |

Dodatek 4: | Certifikat o homologaciji sestavnega dela glede vgradnje svetlobnih in svetlobno-signalnih naprav na tip tricikla … | 193 |

--------------------------------------------------